
1. Úvod

Geografická poloha obce:  okres Nové Zámky, mikroregión Dvory a okolie. 
Celková rozloha kat. územia obce:  1 932 ha.
Nadmorská výška:  od 110 do 260 m. n. m.

           OBEC BRANOVO sa nachádza na západnom svahu Pohronskej pahorkatiny. Územie je rovinaté, málo členité, s rozpätím nadmorskej výšky od 110 do 260 m nad morom. Svojím nížinným charakterom patrí medzi najteplejšie, ale i najsuchšie oblasti v SR.  Cez obec preteká malý potok miestneho významu bez pomenovania. V roku 1983 sa začal v katastri budovať umelý rybník, ktorého celková rozloha je 19 ha. Je zameraný na umelý chov rýb. V prípade suchého roka sa voda z rybníka využíva na zavlažovanie polí.
           Prvá písomná správa o existencii Branova sa spomína v roku 1326. Podoba erbu je podľa obecnej pečate z 18. storočia. V dolnej polovici pečatného poľa je zobrazený motív pluhovej radlice, nad ktorou sú písmená B L. Po bokoch radlice a nad ňou medzi písmenami sú zobrazené rondely, ktoré Heraldická komisia odporučili interpretovať ako ruže. 
           V centre obce sa nachádza budova obecného úradu, potraviny COOP JEDNOTA  a pohostinstvo PRESSO LILA. Obec má Materskú školu. V budove MŠ  bola umiestnená knižnica s knihami pre deti aj dospelých a historická miestnosť „Dedičstvo našich predkov“.
           V obci sa rozvíja priemysel, pôsobia tu podnikateľské subjekty s rôznym zameraním, počnúc poľnohospodárskou produkciou, klampiarstvom, ďalej výroba nábytku  a rôzne. Gazdovský dvor, ktorý sídli v areáli bývalého Poľnohospodárskeho družstva, má dobré meno v širokom okolí.  V jesenných a zimných mesiacoch sa tu pravidelne konajú zabíjačky, výsledkom, ktorých sú rôzne zabíjačkové špeciality, ktoré sú určené na predaj širokej verejnosti. 






1.1  Základné údaje  
Názov:               	Obec BRANOVO
Právna forma:	právnická osoba zriadená zákonom č. 369/90Zb.	o obecnom zriadení v znení zmien a doplnkov
Sídlo: 	Branovo, 941 31 Branovo č. 46
Dátum vzniku:	01.01.1991   
IČO:	00308811
DIČ:				           2021060668
Hlavná činnosť:                                  územná samospráva
- starostlivosť o všestranný rozvoj obce a potreby obyvateľov obce
- usmerňovanie ekonomickej činnosti na území obce
- zabezpečovanie výstavby a údržby miestnych komunikácií
- zabezpečovanie verejnoprospešných služieb, nakladanie s komunálnym 
   odpadom, udržiavanie čistoty v obci a pod. 
- chráni životné prostredie na území obce
- schvaľuje a obstaráva územno-plánovaciu dokumentáciu obce
- plní úlohy na úseku sociálnej pomoci
- vykonáva osvedčovanie listín a odpisov na listinách
- vykonáva činnosti na úseku prenesených a originálnych kompetencií
- a plní iné úlohy stanovené osobitnými právnymi predpismi.
Podnikateľská činnosť obce: obec nemá podnikateľskú činnosť
Počet obyvateľov obce k 31.12.2015: 585

1.2 Orgány samosprávy
    Samosprávu obce Branovo vykonávajú jeho obyvatelia okrem iného aj orgány obce, ktorými sú Obecné zastupiteľstvo a starosta obce Branovo.  Obecné zastupiteľstvo v tomto funkčnom období tvorí 5 poslancov.  Obec má zo Štatistického úradu SR pridelené samostatné                   IČO: 00308811, z Daňového úradu má pridelené aj DIČ 2021060668. Obec nie je platcom DPH. V obci pracuje Obecný úrad, ktorý je výkonným orgánom obce.
    Obec hospodári jej zverenými prostriedkami v zmysle platných právnych predpisov a jej rozpočet, ktorý sa pripravuje na tri roky a schvaľuje na príslušný rok, je tvorený zmysle zákona  č. 523/2004 Z.z. o rozpočtových pravidlách verejnej správy a zákona č. 583/2004 Z.z. o rozpočtových pravidlách územnej samosprávy v znení neskorších predpisov.  Obec vedenie aktuálne účtovníctvo.
    Kompetencie samosprávy sa rozšírili v zmysle zákona č. 416/2001 Z.z. v znení zmien a doplnkov,  keď prešli kompetencie štátu na mestá a obce, čo malo výrazný dopad ja na rozpočet obce už od roku 2002. Postupne prechádzali na Obec od 01.02.2012 kompetencie zo štátu: matrika, školstvo, sociálna pomoc, stavebníctvo, životné prostredie, hlásenie pobytu občanov a register obyvateľov. 

1.3 Organizačná štruktúra v roku 2015
Identifikácia a organizačná schéma
Obec Branovo
IČO: 00308811, DIČ: 2021059348


Organizačná štruktúra Obce Branovo

Obec Branovo



Starosta obce
Obecné zastupiteľstvo


Hlavný kontrolór
Obecný úrad
referáty
Zástupca starostu
Komisia









Starosta obce: Predstaviteľom obce a najvyšším výkonným orgánom je starosta. Jeho funkcia je verejná. Funkčné obdobie začína zložením sľubu. Je štatutárnym orgánom v majetkovoprávnych vzťahov obce a v pracovnoprávnych vzťahoch zamestnancov obce, administratívnoprávnych vzťahoch je správnym orgánom. Starosta obce zvoláva zasadnutie obecného zastupiteľstva a obecnej rady, podpisuje ich uznesenia, vykonáva obecnú správu, zastupuje obec vo vzťahu k štátnym orgánom, k právnickým a fyzickým osobám, rozhoduje vo všetkých veciach správy obce, ktoré nie sú zákonom alebo štatútom obce vyhradené obecného zastupiteľstva.
Starosta obce Branovo v roku 2015:  Ing. Andrea Šulíková
Zástupca starostu:  je vymenovaný na návrh starostu obce
Zástupca starostu obce Branovo v roku 2015:  Ing. Juraj Mellen
Obecné zastupiteľstvo:  Obecné zastupiteľstvo (OZ) je zastupiteľský zbor obce zložený z 5 poslancov zvolených v priamych voľbách obyvateľmi obce. Funkčné obdobie OZ sa končí zložením sľubu poslancov novozvoleného obecného zastupiteľstva na štyri roky. 
OZ rozhoduje o základných otázkach života obce, určuje zásady hospodárenia a nakladania s majetkom obce, schvaľuje rozpočet obce a jeho zmeny, schvaľuje územný plán obce, rozhoduje o zavedení a zrušení miestnej dane alebo miestneho poplatku, určuje náležitosti miestnej dane alebo miestneho poplatku a verejnej dávky a rozhoduje o prijatí úveru alebo pôžičky, informuje obyvateľov obce o najdôležitejších otázkach a rozvoja obce, zvoláva verejné zhromaždenia občanov, uznáša sa na nariadeniach, schvaľuje dohody o medzinárodnej spolupráci obce v medzinárodnom združení, určuje organizáciu obecného úradu a určuje plat starostu a hlavného kontrolóra, schvaľuje poriadok odmeňovania zamestnancov obce, zriaďuje, ruší a kontroluje rozpočtové a príspevkové organizácie obce a na návrh starostu menuje a odvoláva ich vedúcich, zakladá a ruší obchodné spoločnosti a iné právnické osoby, schvaľuje zástupcov obce do ich orgánov, schvaľuje združovanie obecných prostriedkov a činností a účasť v združeniach, udeľuje čestné občianstvo obce, obecné vyznamenania obce, ustanovuje erb obce, vlajku obce, pečať obce.
Poslanci Obecného zastupiteľstva v roku 2015:	p. Michal Fülöp 
                                                                                  	p. Miloš Gašparík		        
                                                                      	    	p. Ing. Juraj Mellen
                                                                                  	p.  Andrea Harmadyová
                                                                                   	p.  Martin Šabík       
                                                	
                     
Hlavný kontrolór obce: Funkciu hlavného kontrolóra obce zriaďuje obecné zastupiteľstvo. Hlavný kontrolór je zamestnancom obce, ktorý vykonáva kontrolnú činnosť. Je volený na šesť rokov.
Hlavný kontrolór obce Branovo v roku 2015:  Ing. Silvia Abrahámová
Obecný úrad: Obecný úrad je výkonný orgán obecného zastupiteľstva a starostu obce, ktorý zabezpečuje organizačné a administratívne veci. Prácu obecného úradu organizuje starosta.
Obecný úrad zabezpečuje najmä písomnú agendu orgánov obce a orgánov obecného zastupiteľstva a je podateľňou a výpravňou písomností obce, odborné protiklady a iné písomnosti na rokovanie obecného zastupiteľstva a komisií, vypracúva písomné vyhotovenia všetkých rozhodnutí starostu vydaných v správnom konaní, vykonáva nariadenia, uznesenia obecného zastupiteľstva a rozhodnutia starostu.
V roku 2015 obec Branovo zamestnávala 11 pracovníkov z toho: 4 pracovníčky Materskej školy, 6 pracovníkov Obecného úradu a 1 pracovníčku opatrovateľskej služby.
Právne normy: obec sa riadi pri svojej činnosti viacerými právnymi normami. Najvýznamnejšie z nich sú:
- Zákon č. 369/1990 Zb. o obecnom zriadení v znení zmien a doplnkov
- Zákon č. 138/1991 Zb. o obecnom majetku v znení zmien a doplnkov
-Zákon č. 583/2004 Z.z. o rozpočtových pravidlách územnej samosprávy v znení zmien a doplnkov
- Zákon č. 523/2004 Z.z. o rozpočtových pravidlách verejnej správy v znení neskorších zmien a doplnkov
- Zákon č. 431/2002 Z.z. o účtovníctve v znení zmien a doplnkov
- Všeobecné záväzné nariadenia obce, ktorú upravujú jednotlivé oblasti pôsobnosti obec
- a ďalšími zákonmi, ktoré svojim obsahom upravujú činnosť obce.     
                                  
1.4 Informácia o vývoji účtovnej jednotky
  V účtovných zásadách a metódach nastali na začiatku a v priebehu účtovného obdobia zmeny. Obecný úrad Branovo, ako výkonný orgán obecného zastupiteľstva a starostu obce vedie od 1.1.2008 akruálne účtovníctvo. Ministerstvo financií SR opatrením č. MF/16786/2007-31 ustanovilo nové postupy účtovania pre obec platné od 1.1.2008. uvedené opatrenie reprezentuje novú metodiku účtovníctva založenú na princípoch Medzinárodných účtovných štandardov pre verejný sektor. K najvýznamnejším prvkom novej metodiky patrí uplatňovanie akruálneho – prírastkového princípu. Doterajšia obecná samospráva fungovala prednostne na základe hotovostného účtovníctva. Poznala výdavky len ako platby v čase platenia a príjmy len ako prijaté peniaze, keď prídu na účet. Akruálne účtovníctvo pozná náklady vzniknuté počas roka hoci neboli nami zaplatené a výnosy vzniknuté počas roka hoci neboli nám zaplatené. K významným prvkom novej metodiky patrí i účtovanie rezerv a opravných položiek, zaznamenávanie transakcií vo vzájomných vzťahoch medzi organizáciami verejného sektora prostredníctvom transferov. Oceňovanie nehmotného a hmotného majetku bolo vykonávané obstarávacou cenou. V priebehu roka obec používala rovnomerné odpisovanie v zmysle odpisového plánu, ktorý bol zostavený podľa zákona o účtovníctve.  
    Obsahové vymedzenie položiek súčasti účtovnej závierky sa nachádza v opatrení MF SR č. MF/25755/2007-31, kde Súvaha, Výkaz ziskov a strát majú presne definovanú štruktúru. Poznámky obsahujú textovú časť a vzorové tabuľky a tvoria prílohu tejto výročnej správy. Účtovníctvo obce je spracovávané účtovným programom KEO, Banícka bl. 2, 990 01 Veľký Krtíš.

1.5 Zriaďovateľská pôsobnosť obce
Rozpočtové organizácie v zriaďovateľskej pôsobnosti účtovnej jednotky:
Materská škola a ŠJ
941 31 Branovo č. 156
Príspevkové organizácie v zriaďovateľskej pôsobnosti účtovnej jednotky nie sú.
Právnické osoby v zakladateľskej pôsobnosti účtovnej jednotky nie sú. 

1.6 Udalosti osobitného významu, ktoré nastali po skončení účtovného obdobia.
    Obec nezaznamenala žiadnu udalosť osobitného významu po skončení účtovného obdobia.
1.7  Náklady na činnosť v oblasti výskumu a vývoja.
    Obec nevykonáva činnosti v oblasti výskumu a vývoja.

1.8  Majetkový podiel obce v obchodných spoločnostiach.
    Obec má k 31.12.2015 majetkový podiel v nasledovných spoločnostiach:
Obec vlastní CP v počte 3108 akcií, hodnota akcií vo výške 10 3167 €, v spoločnosti   Západoslovenská vodárenská spoločnosť a. s . so sídlom Bratislava. 

1.9 Organizačná zložka v zahraničí. 
     Obec nemá zriadenú organizačnú zložku v zahraničí. 

2.  Rozvoj obce 2015
  Obec má vytvorené dobré predpoklady pre jej budúci rozvoj. Vytvorenie kvalitných projektov umožní dosahovať všestranný rozvoj obce. V roku 2015 boli prijaté rozpočtové opatrenia, ktoré finančne riešili a vecne napĺňali úlohy plánu s najvyššou prioritou. Pre rok 2015 mali najvyššiu prioritu aktivity, na ktoré obec získala dotácie. 
   Bol finančne rozpracovaný projekt „oprava a rekonštrukcia miestnych komunikácií“, ktorého poskytovateľom nenávratného finančného príspevku je Ministerstvo financií Slovenskej republiky, vo výške 13 500,- eur.

	Účel využitia
	Inštitúcia
	Pridelená dotácia
	Vyčerpaná dotácia
	Zostatok k 31.12.2015

	Oprava a rekonštrukcia miestnych komunikácií
	Min. financií Slovenskej republiky
	13 500,-
	13 500,-
	0,00,-

	SPOLU:
	
	13 500,-
	16 500,-
	0,00,-



3. Rozpočet obce 2015 
    Rozpočet obce je základom finančného hospodárenia obce v príslušnom rozpočtovom /kalendárnom/ roku. Pred schválením je rozpočet obce zverejnení do 15 dní spôsobom obvyklým v obce. Rozpočet obce je súčasťou rozpočtu sektora verejnej správy a obsahuje príjmy a výdavky, finančné vzťahy k právnickým a fyzickým osobám pôsobiacim na území obce. Zahŕňa aj finančné opatrenia k rozpočtom obcí a k rozpočtových organizáciám zriadených obcou. Podľa zákona 523/2004 Z.z o rozpočtových pravidlách verejnej správy v znení neskorších predpisov požaduje v rozpočte verejnej správy uplatňovanie rozpočtovej klasifikácie /vymedzuje aj § 4 odst. 4 cit. zákona a opatrení MF SR č. MF/010175/2004-42, ktorým sa ustanovuje organizačná a ekonomická klasifikácia/, a to pri sledovaní plnenia rozpočtu verejnej správy pri pohyboch  na účtoch finančných aktív.
   Obec a ňou zriadená rozpočtová organizácia, zabezpečujú spoločenské úlohy nevýrobnej sféry. Ich prostredníctvom štát plní prevažnú väčšinu svojich hospodársko-organizačných, výchovných a iných funkcií. Obec a ňou zriadená rozpočtová organizácia, hospodári s rozpočtovými prostriedkami prijatými od iných subjektov a zostavujú svoj rozpočet príjmov a výdavkov. 
   Obec financuje svoje potreby predovšetkým z vlastných príjmov, z dotácií zo štátneho rozpočtu a  ďalších zdrojov. Na plnenie svojich úloh môže obec použiť návratné zdroje financovania a prostriedky mimorozpočtových peňažných fondov. Obec môže svoje úlohy financovať aj z prostriedkov združených s inými obcami, so samostatnými krajmi a s inými právnickými osobami alebo fyzickými osobami.

Plnenie a čerpanie rozpočtu obce.
   Bežný rozpočet, v ktorom sú údaje o bežnom rozpočte príjmov a výdavkov na príslušný rok a o ich realizácií od začiatku do konca sledovaného obdobia v členení podľa rozpočtovej klasifikácie, pohyby o príjmoch sa preberajú z účtov 221 alebo 211 podľa jednotlivej AE. Príjmy bežného rozpočtu tvoria položky 111, 121, 133 a kategórie 210, 220, 240, 290, 310 ekonomickej klasifikácie. Výdavky bežného rozpočtu tvoria kategórie 610 až 640 ekonomickej klasifikácie.
   Kapitálový rozpočet, v ktorom sú údaje o kapitálovom rozpočte príjmov a výdavkov na príslušný rok od začiatku do konca sledovaného obdobia v členení podľa rozpočtovej klasifikácie. Údaje o príjmoch sa preberajú z účtov 221 alebo 211 podľa jednotlivej AE. Príjmy rozpočtu tvoria kategórie 230, 320 ekonomickej rozpočtovej klasifikácie.
   Rozpočet obce na rok 2013 bol zostavený podľa § 10 zákona č. 583/2004 Z.z.  o rozpočtových pravidlách územnej samosprávy v znení neskorších predpisov. 
  Rozpočet sa vnútorne člení na príjmy a bežné výdavky /ďalej len bežný rozpočet/, kapitálové príjmy a kapitálové výdavky /ďalej len kapitálový rozpočet/ a finančné operácie.
     Rozpočet obce na rok 2015 bol schválený obecným zastupiteľstvom dňa 30.10.2014, uznesením č.21/2014.


	Ukazovateľ
	Schválený rozpočet 
	Upravený rozpočet 
	Skutočnosť 


	Bežné príjmy 
	170 800,00
	223 114,21
	223 114,05

	Kapitálové príjmy
	180 500,00
	3 300,00
	3 300,00

	Príjmové fin. operácie
	0,00
	0,00
	0,00

	Príjmy spolu:
	351 300,00
	226 414,21
	226 414,05



	Ukazovateľ
	Schválený rozpočet 
	Upravený rozpočet
	Skutočnosť 


	Bežné výdavky 
	167 300,00
	212 549,71
	209 516,15

	Kapitálové výdavky
	180 000,00
	13 864,50
	13 864,50

	Výdavkové fin. operácie 
	4 000,00
	0,00
	0,00

	Výdavky spolu:
	351 300,00
	226 414,21
	223 380,65










4. Finančné a účtovné výkazy
Obec spracovala k 31.12.2015 tieto výkazy ako účtovnú závierku Obce Branovo za rok 2015, ktorú spolu s poznámkami odovzdáva na Daňový úrad Nitra.

Účtovné:
Súvaha ÚČ ROPO SFOV 1 – 01                             Súvaha k 31.12.2015
Výkaz ziskov a strát ÚČ ROPO SFOV 2 -01          Výkaz ziskov a strát k 31.12.2015

Finančné:
FIN 1 – 12  Finančný výkaz o plnení rozpočtu a nerozpočtových pohyboch na účtoch subjektu 
                   verejnej správy k 31.12.2015
FIN 3 – 04  Finančný výkaz o prírastku/úbytku finančných aktív a finančných pasív podľa 
                  sektorov k 31.12.2015
FIN 4 – 01  Finančný výkaz o členení finančných aktív a finančných pasív podľa sektorov
                   k 31.12.2015
FIN 5 – 04  Finančný výkaz o úveroch, emitovaných dlhopisoch, zmenkách a finančnom 
                    prenájme subjektu verejnej správy k 31.12.2015
FIN 6 – 04  Finančný výkaz o stave bankových účtoch a záväzkov obcí, vyšších územných 
                    celkov a nimi zriadených rozpočtových organizácií k 31.12.2015

Všetky tieto výkazy sú prílohou Záverečného účtu Obce Branovo za rok 2015.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                   

5. Dlh obce
   Obec Branovo zvýšila svoj dlh voči Prima banke a.s., z pôvodných 27.136,07 na 65.000,00 eur. Celkový dlh obci sa navýšil  o 39 833,83 €.

6. Záver
   Bežné výdavky týkajúce sa jednak správy, prevádzky a údržby obecných objektov, či podujatí organizovaných obcou vo vzťahu k občanovi, občianskym združeniam či iným organizáciám s neziskovým zameraním, ale aj navonok k iným obciam, ktoré predstavujú nemalé čiastky s jediným cieľom: prezentovať a reprezentovať obec Branovo ako obec schopnú zabezpečiť dobré podmienky na život svojím občanom a zapojiť sa do spoločenského života nielen v SR, ale aj v rámci EÚ.

                                                                              
                                                                                                                     Ing. Andrea Šulíková
                                                                                                                          starostka obce



Vypracovala: Katarína Holubová
V Branove, dňa 30.03.2016.

